એક ઘનઘોર જંગલ હતું. એ જંગલમાં ઘણાં બધાં ઝાડ હતાં. જાંબુડાનું ઝાડ, રાયણનું ઝાડ, વડ, પીપર, લીમડાનાં ઝાડ એમ અનેક ઝાડ હતાં. ઝાડના વિશાળ છાંયામાં જંગલનાં પશુઓ આરામ કરતાં. સાબર, હરણ, શિયાળ, નીલગાય, વરૂ જેવાં અનેક પ્રાણીઓ એ જંગલમાં હતાં. વાઘ કે સિંહ જેવાં હિંસક પ્રાણીઓ આવે ત્યારે તે બધાં દોડીને દૂર નાસી જતાં. ઝાડ ઉપર બેઠેલાં પક્ષીઓ હિંસક પ્રાણીઓના આવવાની ખબર ચિચિયારીઓ કરીને તેમને કરતાં. એટલે બધાં ઝડપથી દૂર દૂર દોડી જતાં. તેમ છતાં કોઈને કોઈ પ્રાણી એમનો શિકાર થઈ જતું.